CELEX: 52008PC0440
Language: sl
Date: 2008-07-10
Title: Predlog sklep Sveta o podpisu in začasni uporabi vmesnega Sporazuma o gospodarskem partnerstvu med Evropsko skupnostjo in njenimi državami članicami na eni strani ter Gano na drugi strani

Pomembno pravno obvestilo

|

52008PC0440

Predlog sklep Sveta o podpisu in začasni uporabi vmesnega Sporazuma o gospodarskem partnerstvu med Evropsko skupnostjo in njenimi državami članicami na eni strani ter Gano na drugi strani  /* COM/2008/0440 konč. */  

	[pic] | KOMISIJA EVROPSKIH SKUPNOSTI |Bruselj, 10.7.2008COM(2008) 440 konč.PredlogSKLEP SVETAo podpisu in začasni uporabi vmesnega Sporazuma o gospodarskem partnerstvu med Evropsko skupnostjo in njenimi državami članicami na eni strani ter Gano na drugi strani(predložila Komisija)OBRAZLOŽITVENI MEMORANDUMPriloženi predlog je pravni instrument za podpis in začasno uporabo vmesnega Sporazuma o gospodarskem partnerstvu (SGP) med Evropsko skupnostjo in njenimi državami članicami na eni strani ter Gano na drugi strani: predlog Sklepa Sveta o podpisu in začasni uporabi vmesnega SGP.Kot je bilo objavljeno v sporočilu Svetu in Evropskemu parlamentu z dne 23. oktobra 2007, je bil vmesni SGP z Gano sklenjen v izogib prekinitvi trgovanja med to državo in Skupnostjo, potem ko so 31. decembra 2007 prenehale veljati trgovinske določbe iz Priloge V Sporazuma iz Cotonouja in opustitev STO, ki je zajemala te določbe, in do sklenitve obsežnega SGP s celo zahodnoafriško regijo[1]. Po parafiranju tega sporazuma 13. decembra 2007 je bila Gana dodana na seznam držav, ki so upravičene do trgovinskega režima SGP, določenega z Uredbo Sveta (ES) št. 1528/2007 in sprejetega 20. decembra 2007. Ta uredba omogoča predčasno uporabo trgovinskega režima v okviru SGP. Po parafiranju vmesnega SGP 7. decembra 2007 je bila na seznam dodana tudi Slonokoščena obala. Kot najmanj razvite države so vse druge zahodnoafriške države, razen Nigerije in Zelenortskih otokov, od 1. januarja 2008 vključene v pobudo „Vse razen orožja“, ki ponuja dajatev in kvot prost dostop na trg ES za vse izdelke razen orožja. Zelenortski otoki so 1. januarja 2008 pridobili status države, ki ne spada med najmanj razvite države, vendar je bilo obdobje, v katerem bodo upravičeni od režima v okviru SGP, kot je predvideno z Uredbo Sveta št. 980/2005 z dne 27. junija 2005 o uporabi sheme splošnih tarifnih preferencialov, podaljšano še za tri leta. Nigerija, ki ne spada med najmanj razvite države, je dobila možnost, da se pogaja o vmesnem SGP, enakovredno sporazumoma s Slonokoščeno obalo in Gano, vendar se je odločila, da možnosti ne izkoristi. Zato zanjo od 1. januarja 2008 velja običajni splošni sistem preferencialov.Pogajanje o celovitem SGP z vsemi državami zahodnoafriške regije skladno s pogajalskimi direktivami za SGP z državami AKP, ki jih je Svet sprejel 12. junija 2002.Vmesni SGP vsebuje določbe o blagovni menjavi, olajševanju trgovine in carin, tehničnih ovirah v trgovini, sanitarnih in fitosanitarnih ukrepih. Poleg tega vsebuje tudi določbe o razvojnem sodelovanju, ki določajo prednostna področja ukrepov za izvajanje SGP. Vsako posamezno samostojno poglavje Sporazuma vključuje posebna področja sodelovanja, izjava o razvojnem sodelovanju pa vzpostavlja povezavo s strategijo pomoči EU za trgovino ter poudarja namero Komisije in držav članic, da prispevajo v sklad za regionalni razvoj. Sporazum predvideva tudi nadaljevanje pogajanj na regionalni ravni glede naložb, storitev in trgovine ter določa, da ga bo po sklenitvi nadomestil celovit regionalni SGP.SGP do začetka svoje veljavnosti predvideva začasno uporabo Sporazuma.Komisija predlaga Svetu, da:-  v imenu Evropske skupnosti odobri podpis vmesnega SGP z Gano;-  odobri začasno uporabo vmesnega SGP do začetka njegove veljavnosti.PredlogSKLEP SVETAo podpisu in začasni uporabi vmesnega Sporazuma o gospodarskem partnerstvu med Evropsko skupnostjo in njenimi državami članicami na eni strani ter Gano na drugi straniSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti členov 133 in 181 v povezavi s prvim stavkom prvega pododstavka člena 300(2) Pogodbe,ob upoštevanju predloga Komisije[2],ob upoštevanju naslednjega:(1) Svet je 12. junija 2002 pooblastil Komisijo za začetek pogajanj o sklenitvi sporazumov o gospodarskem partnerstvu z državami AKP.(2) Pogajanja o vmesnem Sporazumu o gospodarskem partnerstvu (v nadaljnjem besedilu: vmesni SGP) so bila zaključena z Gano in Sporazum je bil parafiran 13. decembra 2007.(3) Člen 75 vmesnega SGP predvideva začasno uporabo Sporazuma do začetka njegove veljavnosti.(4) Vmesni SGP je treba glede na to, da bo sklenjen pozneje, podpisati v imenu Skupnosti ter ga začasno uporabljati –SKLENIL:Člen 1Podpis vmesnega Sporazuma o gospodarskem partnerstvu med Gano in Evropsko skupnostjo in njenimi državami članicami se odobri v imenu Skupnosti ob upoštevanju sklepa Sveta o sklenitvi omenjenega Sporazuma o gospodarskem partnerstvu.Besedilo tega sporazuma je priloženo k temu sklepu.Člen 2Predsednik Sveta je pooblaščen, da določi osebo(-e), pooblaščeno(-e) za podpis Sporazuma v imenu Evropske Skupnosti s pridržkom njegove sklenitve.Člen 3Sporazum se do zaključka postopka sklenitve uporablja začasno, kakor je določeno v členu 75 tega sporazuma. Komisija bo v obvestilu objavila datum začasne uporabe.V Bruslju, […]Za SvetPredsednik[…]OCENA FINANČNIH POSLEDIC ZAKONODAJNEGA PREDLOGA S PRORAČUNSKIM VPLIVOM, OMEJENIM IZKLJUČNO NA STRAN PRIHODKOV1. NASLOV PREDLOGA:SKLEP SVETA o podpisu in začasni uporabi vmesnega Sporazuma o gospodarskem partnerstvu med Evropsko skupnostjo in njenimi državami članicami na eni strani in Gano na drugi strani.2. PRORAČUNSKE VRSTICE:Poglavje in člen: 12/120Znesek za zadevno leto, določen v proračunu: 16 431 900 000 (Proračun 2008)3. FINANČNI VPLIV( Predlog nima finančnih posledic.( Predlog nima finančnega vpliva na odhodke, ima pa finančni vpliv na prihodke – učinek je naslednji:4. UKREPI PROTI GOLJUFIJAMZaradi zaščite finančnih interesov Skupnosti pred prevarami in drugimi nepravilnostmi lahko Komisija izvaja preverjanja in inšpekcije na kraju samem v skladu s členom 21 vmesnega Sporazuma o gospodarskem partnerstvu. Po potrebi Evropski urad za boj proti goljufijam (OLAF) izvede preiskave, ki jih ureja Uredba (ES) št. 1073/1999 Evropskega parlamenta in Sveta. Komisija bo redno izvajala preverjanja dokumentov na kraju samem.5. DRUGE PRIPOMBEVse ostale carinske tarife za proizvode s poreklom iz navedenih regij ali držav AKP, ki so zaključile pogajanja o sporazumih o gospodarskem partnerstvu ali o sporazumih, ki vključujejo trgovinske režime, združljive z STO, so bile s sprejetjem Uredbe Sveta (ES) št. 1528/2007 odpravljene. Zato v zvezi s tem predlogom ni dodatnega finančnega vpliva.[1] Države, ki jih zajema ta regija, so: Benin, Burkina Faso, Slonokoščena obala, Gvineja Bissau, Mali, Niger, Senegal, Togo, Zelenortski otoki, Gambija, Gana, Gvineja, Liberija, Nigerija, Sierra Leone in Mavretanija.[2] UL C […], […], str. […].